Api9.C 303/22 Επίσημη Εφημερίδα των Ευρωπαϊκών Κοινοτήτων 25. 11. 85 
Γνωμοδότηση της Οικονομικής και Κοινωνικής Επιτροπής για την πρόταση οδηγίας του 
Συμβουλίου σχετικά με την προσέγγιση των νομοθεσιών των κρατών μελών όσον αφορά τα 
παρασκευάσματα για βρέφη και τα γάλατα συνεχείας (') 
(85/C 303/09) 
Στις 18 Ιανουαρίου 1985, το Συμβούλιο αποφάσισε, σύμφωνα με το άρθρο 100 της Συνθήκης 
για την ίδρυση της Ευρωπαϊκής Οικονομικής Κοινότητας, να ζητήσει από την Οικονομική 
και Κοινωνική Επιτροπή να γνωμοδοτήσει για την πρόταση που αναφέρθηκε παραπάνω. 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 9 Ιουλίου 1985 με 
βάση την εισηγητική έκθεση του κ. Hilkens. 
Κατά τη 229η σύνοδο ολομέλειας της (συνεδρίαση της 26ης Σεπτεμβρίου 1985), η 
Οικονομική και Κοινωνική Επιτροπή υιοθέτησε με 48 ψήφους «υπέρ», 19 ψήφους «κατά» 
και 6 αποχές τη γνωμοδότηση που ακολουθεί: 
1. Γενικές παρατηρηθείς 
1.1. Η ΟΚΕ επιδοκιμάζει την πρόταση της Επιτρο­
πής για την έκδοση οδηγίας σχετικά με την προσέγγιση 
των νομοθεσιών των κρατών μελών όσον αφορά τα 
παρασκευάσματα για βρέφη και τα γάλατα συνεχείας, 
με την επιφύλαξη των ακόλουθων παρατηρήσεων. 
1.2. Η ΟΚΕ εκφράζει την ικανοποίηση της επειδή 
στη 10η αιτιολογική σκέψη της πρότασης αναφέρεται 
ότι, για να επιτευχθεί μεγαλύτερη προστασία της υγείας 
των βρεφών, οι διατάξεις της οδηγίας σχετικά με τη 
σύνθεση και την επισήμανση των προϊόντων αυτών 
πρέπει να λαμβάνουν υπόψη τις αρχές και τους στόχους 
του διεθνούς κώδικα που διέπει την εμπορία των 
υποκατάστατων του μητρικού γάλακτος (κώδικας της 
Παγκόσμιας Οργάνωσης Υγείας) και τον οποίο υιοθέ­
τησε η 34η Συνέλευση της Παγκόσμιας Οργάνωσης 
Υγείας το Μάϊο του 1981. 
1.2.1. Το γεγονός ότι η Κοινότητα και όλα τα κράτη 
μέλη της έχουν ήδη αποδεχθεί τον κώδικα της ΠΟΥ με 
τη μορφή σύστασης αποτελεί ένα πρόσθετο λόγο για 
τον οποίο η σχετική νομοθεσία πρέπει να εναρμονισθεί 
όσο το δυνατό περισσότερο με τον κώδικα της ΠΟΥ. 
1.2.2. Η ΟΚΕ έχει λάβει γνώση του εναλλακτικού 
εθελοντικού κώδικα IDACE σχετικά με την εμπορία 
των υποκατάστατων του μητρικού γάλακτος τον οποίο 
έχουν προτείνει οι εθνικοί σύνδεσμοι παραγωγών 
διαιτητικών τροφίμων της ΕΟΚ, εκφράζει όμως την 
προτίμηση της για τον κώδικα της ΠΟΥ. 
1.2.2.1. Η ΟΚΕ υπογραμμίζει ότι, σύμφωνα με το 
προοίμιο του κώδικα IDACE, «ο εθελοντικός αυτός 
κώδικας αποτελεί ελάχιστη προϋπόθεση που δεν 
αποκλείει ειδικά εθνικά μέτρα που ήδη υπάρχουν ή 
πρόκειται να εγκριθούν. Ο κώδικας αυτός δεν έχει 
προτεραιότητα έναντι της εθνικής ή της κοινοτικής 
νομοθεσίας». 
1.2.3. Εξάλλου, η ΟΚΕ γνωρίζει ότι η Επιτροπή 
FAO/ΠΟΥ για την κωδικοποίηση των τροφών για 
ειδικές διαιτητικές χρήσεις (στην οποία εκπροσωπού­
νται η Κοινότητα ως σύνολο καθώς και τα περισσότερα 
από τα κράτη μέλη σε ατομικό επίπεδο) έχει ήδη 
θεσπίσει πρότυπα όσον αφορά τα παρασκευάσματα για 
βρέφη και βρίσκεται στο στάδιο της κατάρτισης μιας 
πρότασης όσον αφορά τους κανόνες για τις τροφές 
συνεχείας για βρέφη και μικρά παιδιά (FAO: Οργάνω­
ση Τροφίμων και Γεωργίας). 
1.2.3.1. Οι προτάσεις αυτές φαίνεται να καλύπτουν 
ένα πεδίο ευρύτερο από ό,τι η εξεταζόμενη πρόταση και 
(·) ΕΕ. αριθ. C 28 της 30. 1. 1985, σ. 3. η ΟΚΕ ζητάει από την Επιτροπή να εξετάσει τα κείμενα 
της κωδικοποίησης και, αν χρειασθεί να αναθεωρήσει 
τη δική της πρόταση, ώστε να υιοθετηθεί μια εναρμονι­
σμένη προσέγγιση. 
1.3. Όσον αφορά το σημαντικό θέμα της επισήμαν­
σης των υποκατάστατων του μητρικού γάλακτος, η 
ετικέτα θα πρέπει να περιλαμβάνει πρώτο, έναν προ­
σδιορισμό της φύσης του προϊόντος, που να το 
διακρίνει συγκεκριμένα από το πλήρες γάλα σε σκόνη ή 
από άλλους τύπους γάλακτος σε σκόνη, και, δεύτερο, 
μόνο πληροφορίες και οδηγίες για την ορθή χρήση του 
προϊόντος και όχι υλικό διαφημιστικής φύσης. 
1.3.1. Ένα σημείο το οποίο η ΟΚΕ επιθυμεί να 
τονίσει είναι ότι οι πληροφορίες αυτές πρέπει να 
παρουσιάζονται με τέτοια μορφή ώστε να γίνουν εύκολα 
κατανοητές από τη μεγάλη πλειοψηφία των μητέρων, αν 
ληφθεί υπόψη το χαμηλό επίπεδο μόρφωσης το οποίο 
εξακολουθεί να υπάρχει σε ορισμένες κατηγορίες του 
πληθυσμού, τόσο στα κράτη μέλη όσο και στις χώρες 
του τρίτου κόσμου. Οι κίνδυνοι οι οποίοι δημιουργού­
νται αν δεν ακολουθηθούν σωστά οι οδηγίες μπορεί να 
είναι εξαιρετικά σοβαροί. 
1.3.2. Κατά συνέπεια, ενώ η ΟΚΕ επικροτεί την 
αντίληψη η οποία περιλαμβάνεται στον κώδικα της 
ΠΟΥ και σύμφωνα με την οποία δεν πρέπει να 
χρησιμοποιούνται εικόνες νηπίων για να εξιδανικεύο­
νται τα υποκατάστατα του μητρικού γάλακτος, ενώ 
αντίθετα μπορούν να χρησιμοποιούνται «γραφικές 
παραστάσεις για την εύκολη αναγνώριση», τονίζει 
όμως ότι στις αγορές όπου το επίπεδο μόρφωσης είναι 
χαμηλό οι γραφικές παραστάσεις βρεφών ενδέχεται να 
είναι ο μόνος τρόπος για να επεξηγηθεί με σαφήνεια ο 
τρόπος χρήσης του προϊόντος. 
1.3.3. Ωστόσο, η ΟΚΕ θεωρεί ότι ορισμένες από τις 
σημαντικότερες διατάξεις του κώδικα της ΠΟΥ πρέπει 
να ενσωματωθούν στην πρόταση οδηγίας και ιδιαίτερα 
ότι στις ετικέτες πρέπει να αναγράφονται τα ακόλουθα 
στοιχεία: 
α) η λέξη «προσοχή» ή άλλες ανάλογες λέξεις' 
β) μία δήλωση σχετικά με την υπεροχή του μητρικού 
θηλασμού που να διατυπώνεται με τέτοιο τρόπο ώστε 
να μη δημιουργεί αίσθημα ενοχής στις μητέρες που 
δεν μπορούν να θηλάσουν τα παιδιά τους' 
γ) μία δήλωση σύμφωνα με την οποία το προϊόν πρέπει 
να χρησιμοποιείται μόνο με βάση τη συμβουλή 
ειδικού στον τομέα της υγείας' 
25. 11. 85 Επίσημη Εφημερίδα των Ευρωπαϊκών Κοινοτήτων ApiO.C 303/23 
δ) οδηγίες για την ορθή προετοιμασία και προειδο­
ποίηση για τους κινδύνους που συνεπάγεται η μη 
ορθή προετοιμασία του παρασκευάσματος. 
1.4. ' Οσον αφορά το άρθρο 5 του κώδικα της ΠΟΥ το 
οποίο καλύπτει τη διαφήμιση και τις άλλες μορφές 
προώθησης προς το ευρύ κοινό και τις μητέρες, η ΟΚΕ 
φρονεί ότι είναι επιθυμητή μια γενική απαγόρευση των 
δραστηριοτήτων του είδους αυτού. Ωστόσο, αν αλη­
θεύει, όπως επισημαίνεται από την Επιτροπή, ότι είναι 
δυνατό να υπάρξουν αντιρρήσεις συνταγματικής φύσης 
ως προς την απαγόρευση αυτή, σε ορισμένα κράτη 
μέλη, η ΟΚΕ θεωρεί ότι πρέπει να γίνουν διαβουλεύσεις 
με τους παρασκευαστές βρεφικών τροφών για να 
επιτευχθεί, μέσω του διαλόγου παρασκευαστών — 
καταναλωτών, συμφωνία για τη γενική απαγόρευση της 
διαφήμισης σύμφωνα με τις διατάξεις του κώδικα της 
ΠΟΥ. 
1.5. Η ΟΚΕ συμφωνεί γενικά με τις ελάχιστες και 
μέγιστες τιμές της βασικής σύνθεσης που αναφέρονται 
στα παραρτήματα, σημειώνει όμως ότι οι διατάξεις του 
κώδικα διατροφής του Codex Alimentarius είναι διαφο­
ρετικές σε ορισμένες περιπτώσεις. Για το λόγο αυτό, η 
ΟΚΕ ζητά από την Επιτροπή να εξετάσει το πρόβλημα 
αυτό δίνοντας ιδιαίτερη προσοχή στην περιεκτικότητα 
σε πρωτεΐνες. 
1.6. Η ΟΚΕ υπενθυμίζει στην Επιτροπή ότι θα πρέπει 
να συνεχιστούν οι διαβουλεύσεις που διεξάγονται 
σχετικά με την πρόταση αυτή με την ΠΟΥ και την 
UNICEF. 
2. Ειδικές παρατηρήσεις 
2.1. Άρθρο 1, παράγραφος 1 
Η ΟΚΕ παρατηρεί ότι υπήρξε διαφωνία σε διεθνές 
επίπεδο όσον αφορά την ακριβή σημασία του όρου 
«γάλατα συνεχείας». Η έκθεση της Επιστημονικής 
Επιτροπής Τροφίμων (14η σειρά) μεταχειρίζεται τον 
όρο αυτό αλλά η Επιτροπή Κωδικοποίησης για τα 
τρόφιμα τα οποία προορίζονται για ειδικές διαιτητικές 
χρήσεις έχει προτείνει τον όρο « τρόφιμα συνεχείας » (ο 
οποίος διαφέρει από τον όρο «γάλατα συνεχείας»), με 
τον όρο ότι κάθε χώρα θα μπορεί να προσθέτει 
οποιαδήποτε ονομασία είναι κατάλληλη σύμφωνα με τα 
εθνικά δεδομένα. 
2.1.2. Η ΟΚΕ καλεί συνεπώς την Επιτροπή να 
χρησιμοποιήσει ορολογία που να είναι πιο άμεσα 
κατανοητή από τον καταναλωτή απ'ό,τι οι προτεινόμε­
νοι όροι. 
Βρυξέλλες, 25 Σεπτεμβρίου 1985. 2.2. Άρθρο 1, παράγραφος 2 
2.2.1. Η ΟΚΕ σημειώνει επίσης ότι υπή ρξε διαφωνία 
σε διεθνές επίπεδο όσον αφορά την ακριβή ηλικία κατά 
την οποία θα πρέπει να γίνεται η μετάβαση από το 
μητρικό γάλα ή μια πλήρη διατροφή με βρεφικές 
τροφές σε άλλα είδη διατροφής. 
2.2.2. Η ΟΚΕ σημειώνει ωστόσο ότι η πρόταση της 
Επιστημονικής Επιτροπής Τροφίμων (14η σειρά), η 
οποία περιλαμβάνεται στην πρόταση της Επιτροπής, 
καθορίζει μία περίοδο η οποία κυμαίνεται από τους 4 
έως τους 6 μήνες. 
2.2.3. Η ΟΚΕ εξάλλου έχει πληροφορηθεί ότι η 
Επιτροπή Κωδικοποίησης προτείνει τώρα να τροπο­
ποιήσει το σχέδιο πρότασης της και να υιοθετήσει την 
περίοδο «από 4 έως 6 μηνών», αντί της ηλικίας των «6 
μηνών» ώς την ηλικία για τη μετάβαση από τα 
υποκατάστατα μητρικού γάλακτος στις τροφές συνε­
χείας. 
2.2.4. Η ΟΚΕ ζητά από την Επιτροπή να φροντίσει 
ώστε το τελικό κείμενο της πρότασης της να βρίσκεται 
σε συμφωνία με το κείμενο της Επιτροπής Κωδικοποίη­
σης. 
2.3. Άρθρο 9, παράγραφος 1 
2.3.1. Πρέπει επίσης να ληφθούν τα απαραίτητα 
μέτρα ώστε να γίνεται πάντοτε χρήση των επίσημων 
ορισμών. Οι εμπορικές ονομασίες, όταν χρησιμοποιού­
νται, δεν πρέπει να εμφανίζονται μεμονωμένα αλλά σε 
συνδυασμό με την περιγραφή του προϊόντος. 
Άρθρο 9, παράγραφος 2, εδάφιο α) και γ) 
2.3.2. Ο όρος «ειδική» πριν από τη λέξη «διατροφή» 
πρέπει να διαγραφεί από τα δύο αυτά εδάφια γιατί 
αποτελεί πλεονασμό σε σχέση με τα συμφραζόμενα. 
Άρθρο 9, παράγραφος 2, εδάφιο στ) 
2.3.3. Το εδάφιο αυτό πρέπει να τροποποιηθεί ώστε 
να λάβει υπόψη τις παρατηρήσεις οι οποίες έχουν 
διατυπωθεί στα σημεία 1.3. ώς 1.3.3. των «γενικών 
παρατηρήσεων». 
Άρθρο 9, παράγραφος 4, και άρθρο 9, παράγραφος 5 
2.3.4. Οι παράγραφοι αυτές πρέπει να επαναδιατυπω-
θούν ώστε να τονιστεί ότι οι ετικέτες πρέπει να 
περιέχουν αντικειμενικές πληροφορίες μόνο και δεν 
πρέπει να περιέχουν ισχυρισμούς οι οποίοι εξιδανι­
κεύουν ή προωθούν το προϊόν (άρθρο 9, παράγραφος 4) 
ή αφορούν με την ειδική σύνθεση του παρασκευάσμα­
τος (άρθρο 9, παράγραφος 5). 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
ApiG.C 303/24 Επίσημη Εφημερίδα των Ευρωπαϊκών Κοινοτήτων 25. 11. 85 
ΠΑΡΑΡΤΗΜΑ 
της γνωμοδότησης της Οικονομικής και Κοινωνικής Επιτροπής 
Τροπολογίες που απορίφθηκαν: 
Οι ακόλουθες τροπολογίες πού κατατέθηκαν σύμφωνα με τις διατάξεις του εσωτερικού κανονισμού, 
απορρίφθηκαν από την ΟΚΕ κατά τη διάρκεια των συζητήσεων. 
Παράγραφος 1.2.2. 
Να αντικατασταθεί το τέλος της παραγράφου από το εξής κείμενο: 
«...διαιτητικών τροφίμων της ΕΟΚ, και ο οποίος έχει ως στόχο την εφαρμογή των αρχών και των στόχων 
του κώδικα της ΠΟΥ σε συνάρτηση με τις ιδιαίτερες οικονομικές και κοινωνικές συνθήκες της ΕΟΚ». 
Αιτιολογία: 
Το σχέδιο γνωμοδότησης δημιουργεί το ενδεχόμενο σύγχυσης μεταξύ των δυο κωδίκων οι οποίοι δεν 
έχουν ούτε τον ίδιο στόχο ούτε το ίδιο πεδίο εφαρμογής. Ο κώδικας της ΠΟΥ απευθύνεται στις εθνικές 
δημόσιες αρχές και ιδιαίτερα στις υγειονομικές αρχές, επιβάλλεται στους πάντες λόγω της ενσωμάτωσης 
του στις εθνικές νομοθεσίες. 
Ο κώδικας ΙϋΑΟΕαποτελεί μια σύμβαση την οποία οι ενδιαφερόμενες βιομηχανίες έχουν δεσμευθεί 
εθελοντικά να τηρήσουν και η οποία (όπως με πολλή σαφήνεια αναφέρει το παράρτημα III της πρότασης 
οδηγίας) καθορίζει γραπτά τις αρχές και τους στόχους του κώδικα της ΠΟΥ. 
Εξάλλου ο κώδικας της ΠΟΥ είναι διεθνούς εφαρμογής ενώ ο κώδικας ΙΟΑΟΕείναι προσαρμοσμένος 
οτις ιδιαίτερες συνθήκες της ΕΟΚ. 
Μοναδικός στόχος της τροπολογίας αυτής είναι να διασαφηνίσει το θέμα. 
Αποτέλεσμα της ψηφοφορίας 
Υπέρ: 29, κατά: 44, αποχές: 7. 
Παράγραφος 1.3. 
Να απαλειφθεί από την τέταρτη σειρά η φράση: 
«και όχι υλικό διαφημιστικής φύσης». 
Αιτιολογία 
Η φράση αυτή είναι περιττή. Και τώρα απαγορεύεται η αναγραφή στοιχείων διαφημιστικής φύσης στην 
ετικέτα. 
Αποτέλεσμα της ψηφοφορίας 
Υπέρ: 32, κατά: 51, αποχές: 7. 
Παράγραφος 1.3.2. 
Να διαγραφεί αυτή η παράγραφος 
Αιτιολογία 
Η γραφική παράσταση νηπίων (ή μητέρων (ή μητέρων) στο περίβλημα αποτελεί ένα εξαιρετικά πειστικό 
τρόπο διαφήμισης, ιδιαίτερα όσον αφορά τους αναλφάβητους. Η χρήση γραφικών παραστάσεων θα 
ερχόταν σε αντίθεση με την μέριμνα που λαμβάνεται στο σημείο 1.3. σκοπός της οποίας είναι να 
αποφευχθεί οποιαδήποτε διαφημιστική ένδειξη, σύμφωνα με το άρθρο 4 της πρότασης. 
Αποτέλεσμα της ψηφοφορίας 
Υπέρ: 9, κατά: 47, αποχές: 23. 
Παράγραφος 1.3.3. 
Η περίπτωση γ) να αντικατασταθεί με το εξής κείμενο: 
« μια δήλωση σύμφωνα με την οποία θα πρέπει να ζητείται η γνώμη του ειδικού ο οποίος σας συμβουλεύει 
σε θέματα υγείας για τη διατροφή του παιδιού σας». 
Αιτιολογία 
Η περίπτωση γ) οδηγεί σε πλάνη. Τα παρασκευάσματα για βρέφη είναι προϊόντα διατροφής και όχι 
φάρμακα. 
Για το λόγο αυτό, δεν πρέπει να διατυπωθεί μια τέτοια περιοριστική διάταξη η οποία ενδέχεται να 
πανικοβάλλει τις μητέρες. 
Αποτέλεσμα της ψηφοφορίας 
Υπέρ: 26, κατά: 41, αποχές: 12. 
25. 11. 85 Επίσημη Εφημερίδα των Ευρωπαϊκών Κοινοτήτων Αριθ.C 303/25 
Παράγραφος 1.4. 
Να απαλειφθεί το σημείο αυτό. 
Αιτιολογία 
Οι κατασκευαστές παρασκευασμάτων για βρέφη τάσσονται υπέρ του προτεινόμενου κώδικα IDACE. 
Ήδη αυτός ο βιομηχανικός τομέας τείνει οικειοθελώς προς την απαγόρευση της διαφήμισης. Σε 
ορισμένα κράτη υπάρχουν αντιρρήσεις συνταγματικού χαρακτήρα όσον αφορά παρόμοιες απαγορεύ­
σεις. Ωστόσο, δεν θα υπήρχαν αντιρρήσεις να ενσωματωθεί στην προτεινόμενη οδηγία ο κώδικας 
IDACE. 
Αποτέλεσμα της ψηφοφορίας 
Υπέρ: 22, κατά: 48, αποχές: 4. 
Παράγραφος 1.4. 
Να διαγραφεί η δεύτερη πρόταση του σημείου αυτού, από τη λέξη «Ωστόσο μέχρι το τέλος». 
Αιτιολογία 
Η αναφορά σε αντιρρήσεις συνταγματικής φύσης είναι αδικαιολόγητη, τουλάχιστον καθυστερημένη 
πράγματι, τα κράτη μέλη έχουν δεχτεί τον κώδικα της ΠΟΥ-UNICEF χωρίς αντιρρήσεις του είδους 
αυτού. 
Αποτέλεσμα της ψηφοφορίας 
Υπέρ: 31, κατά: 34, αποχές: 9. 
Άρθρο 9, παράγραφος 4. 
Να αντικατασταθεί με το ακόλουθο κείμενο: 
Άρθρο 9, παράγραφος 4 
Να απαλειφθεί η λέξη «προσαρμοσμένο (adapte)» από το πρώτο εδάφιο της παραγράφου 4 του άρθρου 9. 
Αιτιολογία 
Υπάρχουν αντιρρήσεις όσον αφορά την απαγόρευση της αναγραφής της λέξης «προσαρμοσμένο» στην 
ετικέτα, γιατί η λέξη αυτή σημαίνει ότι το προϊόν είναι προσαρμοσμένο στις ανάγκες του βρέφους σε 
αντίθεση με το «μη προσαρμοσμένο» αγελαδινό γάλα. 
Αποτέλεσμα της ψηφοφορίας 
Υπέρ: 28, κατά: 37, αποχές: 8. 
Τροποποίηση του κειμένου: 
Το απόσπασμα του σχεδίου γνωμοδότησης που ακολουθεί απαλείφθηκε ύστερα από την αποδοχή 
τροπολογίας που υποβλήθηκε κατά τη συζήτηση : 
Άρθρο 9, παράγραφος 6 
«Η παράγραφος αυτή πρέπει να αναθεωρηθεί ώστε να προβλέπει την εφαρμογή των προϋποθέσεων της 
παραγράφου 3, επιπλέον των προϋποθέσεων των παραγράφων 4 και 5, στα εδάφια α) και β) της 
παραγράφου 6».